Diari Oficial de la Generalitat Valenciana


Sumari del DOGV 8246, del 02-03-2018 (2018/2105)

RESOLUCIÓ de 23 de febrer de 2018, del director general d'Agricultura, Ramaderia i Pesca, per la qual es declara l'existència de la plaga provocada per Eurytoma amygdali (Enderlein) en el territori de la Comunitat Valenciana i s'adopten mesures fitosanitàries de control per a evitar la seua propagació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8246

Data del DOGV
:   02-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2105


Data del document
:   23-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * arboricultura
    * tractament fitosanitari
    * malaltia vegetal

RESOLUCIÓ de 23 de febrer de 2018, del director general d'Agricultura, Ramaderia i Pesca, per la qual es declara l'existència de la plaga provocada per Eurytoma amygdali (Enderlein) en el territori de la Comunitat Valenciana i s'adopten mesures fitosanitàries de control per a evitar la seua propagació. [2018/2105]  
Antecedents  
La vespeta de l'ametler (Eurytoma amygdali Enderlein) és un himenòpter que es va detectar per primera vegada a la Comunitat Valenciana després de la campanya de 2015. Aquest insecte fa a la primavera la posta en l'ametla acabada de quallar, i roman tot l'any en el seu interior alimentant-se de la llavor. En la primavera següent, una vegada completat el seu cicle biològic, fa un orifici en la corfa pel qual ix a l'exterior. Aquesta eixida coincidix amb la presència d'ametles de la campanya següent.  
Després de la primera detecció en zones limítrofes amb la província de Albacete, en les comarques de la Vall de Cofrents-Aiora i la Plana d'Utiel-Requena, la plaga s'ha estés cap a l'est, i ha arribat en la campanya 2017 a detectar-se en les comarques de l'Alt Vinalopó i el Vinalopó Mitjà.  
La Llei 43/2002, de 20 de novembre, de sanitat vegetal, establix que davant de l'aparició, o la sospita, d'una plaga en el territori nacional o en una part d'aquest, que puga tindre importància econòmica o mediambiental, l'autoritat competent ha de comprovar la presència i la importància de la infestació i adoptar les mesures fitosanitàries cautelars prèvies que estime necessàries per a evitar la seua propagació.  
  
Consideracions legals i tècniques  
La competència dels òrgans de la Conselleria d'Agricultura, Medi Ambient, Canvi Climàtic i Desenvolupament Rural és atorgada pel Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, segons el qual correspon a la Direcció General d'Agricultura, Ramaderia i Pesca assumir, entre altres, les funcions en protecció i sanitat agrària.  
L'article 14 de la Llei 43/2002, de 20 de novembre, de sanitat vegetal, habilita la Comunitat Valenciana per a adoptar alguna de les mesures fitosanitàries establides en l'article 18 de la dita llei, la qual cosa implica la facultat de desinsectar, desinfectar, immobilitzar, destruir, transformar o sotmetre a qualsevol altra mesura profilàctica els vegetals i els seus productes, així com el material relacionat amb aquests que siga o puga ser vehicle de plagues.  
L'article 13 de la Llei 43/2002, de 20 de novembre, de sanitat vegetal, considera que és obligació dels particulars:  
a) Mantindre els seus cultius, plantacions i collites, així com les masses forestals i el medi natural, en bon estat fitosanitari per a la defensa de les produccions pròpies i alienes.  
b) Aplicar les mesures fitosanitàries obligatòries que s'establisquen com a conseqüència de la declaració d'existència d'una plaga.  
L'incompliment d'aquestes mesures podria ser considerat infracció administrativa, i podria suposar que l'òrgan competent de l'Administració pública inicie el corresponent expedient sancionador basant-se en les obligacions dels particulars en la prevenció i lluita contra plagues (art. 53 i s.) segons la Llei 43/2002, de 20 de novembre, de sanitat vegetal.  
  
Per tot el que s'ha exposat, resolc:  
  
Primer. Declaració de l'existència d'Eurytoma amygdali a la Comunitat Valenciana  
Declarar l'existència de la plaga de la vespeta de l'ametler (Eurytoma amygdali E) a la Comunitat Valenciana en les comarques de la Vall d'Aiora, Requena-Utiel, l'Alt Vinalopó i el Vinalopó Mitjà.  
  
Segon. Qualificació d'utilitat pública  
Qualificar d'utilitat pública la lluita contra Eurytoma amygdali en l'àmbit territorial de la Comunitat Valenciana, d'acord amb l'article 15 de la Llei 43/2002, de 20 de novembre, de sanitat vegetal.  
Tercer. Adopció de mesures fitosanitàries  
Els propietaris d'ametlers de les comarques de la Vall d'Aiora, Requena-Utiel, l'Alt Vinalopó i el Vinalopó Mitjà, d'acord amb l'article 19 de la Llei 43/2002, de 20 de novembre, de sanitat vegetal, hauran de realitzar els tractaments fitosanitaris adequats en els moments i amb els productes recomanats pels serveis tècnics de la Conselleria d'Agricultura, Medi Ambient, Canvi Climàtic i Desenvolupament Rural amb competències en matèria de sanitat vegetal.  
Així mateix, les ametles afectades hauran de ser destruïdes abans de l'eixida de la vespeta perquè no constituïsquen un nou focus d'expansió de la plaga.  
  
Quart. Entrada en vigor  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
La present resolució no esgota la via administrativa, i contra aquesta es podrà interposar recurs d'alçada davant del secretari autonòmic d'Agricultura i Desenvolupament Rural, en el termini d'un mes comptat des de l'endemà de la seua publicació, de conformitat amb el que disposen els articles 121 i següents de la Llei 39/2015, d'1 d'octubre, del procediment administratiu comú de les administracions públiques.  
  
  
València, 23 de febrer de 2018.- El director general d'Agricultura, Ramaderia i Pesca: Rogelio Llanes Ribas.